Chaetodontidae

Die Vlindervisse (Chaetodontidae) is 'n vis-familie wat tot die orde Perciformes behoort. Daar is 11 genera (met minstens 124 spesies) in hierdie familie. Twintig van die soorte kom aan die Suid-Afrikaanse kus voor.

 Vlindervisse 
Die visse wat onder hierdie familie ressorteer, word tussen 10 tot 47 cm lank. Hulle word meestal op riwwe aangetref, in water van 1 tot 250 m diep. Vele van die soorte is beperk tot koraalriwwe. Hulle eet klein ongewerweldes soos wurms en slakke, alge en plankton. Hulle bly gewoonlik in pare saam, partykeer alleen en vorm soms groot skole. Hulle is daglewend en hulle helder kleure maak dit maklik vir skubaduikers om hulle op te spoor. Gedurende die nag verander hulle kleur en hulle kruip dan weg in grotte en gate. Hulle is wêreldwyd verspreid in tropiese en warm oseaanwaters.

 Genera en spesies 
Die volgende genera en gepaardgaande spesies kom aan die Suider-Afrikaanse kus voor:

 Amphichaetodon
 Chaetodon
 Chaetodon auriga - Draadvinvlindervis
 Chaetodon bennetti - Boogskutter-vlindervis
 Chaetodon blackburnii - Bruinburnie
 Chaetodon dolosus - Swartrand-vlindervis
 Chaetodon falcula - Saal-vlindervis
 Chaetodon guttatissimus - Mooigussie
 Chaetodon interruptus - Eenkolvlindervis
 Chaetodon kleinii - Kleinvlindervis
 Chaetodon lineolatus - Gestreepte vlindervis
 Chaetodon lunula - Halfmaanvlindervis
 Chaetodon madagaskariensis - Pêrel-vlindervis
 Chaetodon marleyi - Dubbelbandvlindervis
 Chaetodon melannotus - Swartrug-vlindervis
 Chaetodon meyeri - Meiboom-vlindervis
 Chaetodon mitratus - Indiese vlindervis
 Chaetodon trifascialis - Reghoekige vlindervis
 Chaetodon trifasciatus - Pers vlindervis
 Chaetodon vagabundus - Swerwer-vlindervis
 Chaetodon xanthocephalus - Geelkop-vlindervis
 Chaetodon zanzibarensis - Zanzibar-vlindervis

 Chelmon
 Chelmonops
 Coradion
 Forcipiger
 Forcipiger flavissimus - Langneus-vlindervis

 Hemitaurichthys
 Hemitaurichthys zoster - Borseltand-vlindervis

 Heniochus
 Heniochus acuminatus - Koetsier
 Heniochus diphreutes - Skoolkoetsier
 Heniochus monoceros - Gemaskerde koetsier

 Johnrandallia
 Prognathodes

 Sien ook 
 Alfabetiese lys van visse
 Lys van Suider-Afrikaanse visse volgens wetenskaplike name
 Lys van varswater visfamilies
 Lys van visfamilies

 Bron 
 Coastal Fishes of Southern Africa. Phil & Elaine Heemstra. 2004. 

Kategorie:Beenvisse